സംഗീതം നിരോധിക്കും, ഇസ്ലാമില് സംഗീതം നിരോധിച്ചിരിക്കുന്നു: സ്ത്രീകളോട് തിരിച്ച് ജോലിയില് പ്രവേശിക്കാന് താലിബാന് കാബൂള്: അഫ്ഗാനിസ്ഥാനിലെ പൊതുസ്ഥലങ്ങളില് സംഗീതം നിരോധിക്കുമെന്ന റിപ്പോര്ട്ട് സ്ഥിരീകരിച്ച് താലിബാന്. ഇസ്ലാമില് സംഗീതം നിഷിദ്ധമാണെന്നും അതിനാല് പൊതിയിടങ്ങളില് ഇതിനു അനുവദിക്കില്ലെന്നും താലിബാന് വക്താവ് സബിഹുല്ല മുജാഹിദ് വ്യക്തമാക്കി. കഴിഞ്ഞ കാലങ്ങളില് സംഭവിച്ച് മറക്കണമെന്നും പുത്തന് ഭാവി കെട്ടിപ്പെടുത്താനാണ് തങ്ങള് ആഗ്രഹിക്കുന്നതെന്നും മുജാഹിദ് വ്യക്തമാക്കി. തങ്ങളെ എതിര്ക്കുന്നവരോട് ഇതിനകം പ്രതികാരം ചെയ്യുന്നുണ്ടെന്നും 20 വര്ഷം മുമ്ബ് രാജ്യം ഭരിച്ചപ്പോള് അവരെ കുപ്രസിദ്ധരാക്കിയ നിയമങ്ങള് പുനഃസ്ഥാപിക്കാന് ആഗ്രഹിക്കുന്നുവെന്നുമുള്ള വാര്ത്തകള് മുജാഹിദ് നിരസിച്ചു. ശരിയായ രേഖകളില്ലാത്ത ആളുകളെ സ്കൂളുകളിലേക്കും ജോലിക്കും പോകാന് അനുവദിക്കില്ലെന്ന് ഞങ്ങള് പറഞ്ഞു. എന്നാല്, ഇപ്പോള് അവരെ തിരിച്ച് വിളിക്കുകയാണ്. സ്ത്രീകള് തൊഴില് ഇടങ്ങളിലേക്ക് മടങ്ങി വരണം, മുജാഹിദ് പറഞ്ഞു. അതേസമയം, അഫ്ഗാന് റേഡിയോ സ്റ്റേഷനുകള് ഇസ്ലാമിക സംഗീതം കേള്പ്പിക്കാന് തുടങ്ങിയതായാണ് റിപ്പോര്ട്ട്. ഉത്തരവ് താലിബാന് നല്കിയതാണോ എന്ന് സ്ഥിരീകരിച്ചിട്ടില്ല. അഫ്ഗാനിസ്ഥാനിലെ ഹെറാത്ത് പ്രവിശ്യയിലെ എല്ലാ സര്ക്കാര്, സ്വകാര്യ സര്വകലാശാലകളിലും സ്ത്രീകളും പുരുഷന്മാരും ഒരുമിച്ചുള്ള വിദ്യാഭ്യാസം താലിബാന് നിരോധിച്ചു. പെണ്കുട്ടികള്ക്കും ആണ്കുട്ടികള്ക്കും ഒരേ ക്ലാസില് ഇരിക്കാന് കഴിയില്ല എന്നും അത് സമൂഹത്തിലെ എല്ലാ തിന്മകളുടെയും മൂലകാരണമാണെന്നും താലിബാന് പറഞ്ഞു. സ്ത്രീകളുടെ അവകാശങ്ങള് സംരക്ഷിക്കുന്നതിനായി നിരവധി വാഗ്ദാനങ്ങള് പല അവസരങ്ങളിലും താലിബാന് ഇതിനോടകം നല്കിയിട്ടുണ്ട്. അതേസമയം, കാബൂള് പിടിച്ചടക്കിയ ഉടന് തന്നെ താലിബാന് സ്ത്രീകളുടെ ചിത്രങ്ങള് ഉള്ള പോസ്റ്ററുകള് കുമ്മായം അടിച്ചു മറച്ചു. സ്ത്രീകളെ രാഷ്ട്രീയത്തില് പ്രവേശിക്കാന് അനുവദിക്കുമോ എന്ന് ഒരു വനിതാ മാധ്യമപ്രവര്ത്തകയുടെ ചോദ്യത്തിന് പൊട്ടിച്ചിരിയായിരുന്നു താലിബാന്റെ മറുപടി.